Lëtzebuergesch Foussballnationalekipp
D'lëtzebuergesch Foussballnationalekipp, A-Kader (offiziell: Équipe nationale du Luxembourg de football / Équipe nationale A) ass eng Selektioun vun de beschte Lëtzebuerger Foussballspiller, déi vun der Fédération luxembourgeoise de football (FLF) ausgewielt ginn. Si representéiert d'FLF op internationalem Niveau, zum Beispill bei Frëndschaftsmatcher géint Ekippe vun aneren nationale Verbänn, awer och bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

Foussball ass eng vun de beléiftste Sportaarten zu Lëtzebuerg. An der FIFA-Weltranglëscht läit d'Lëtzebuerger Nationalekipp op Plaz 85 vun 211 .

D'Lëtzebuerger Foussballnationalekipp hat ni grousse Succès, an huet sech nach keng Kéier fir UEFA- oder FIFA-Meeschterschafte qualifizéiert. Lëtzebuerg huet souguer den Antirekord als d'Land mat der gréisster Zuel vu feelgeschloene Qualifikatioune fir d'Weltmeeschterschaft a fir eng regional Meeschterschaft. En Déifpunkt an der Geschicht waren d'Joren 1980 bis 1995 wou d'Selektioun 35 Néierlagen hannereneen huet missen astiechen. Am Oktober 1995 dogéint huet d'Lëtzebuerger Selektioun sech an der FIFA-Weltranglëscht fir d'éischt ënner déi 100 éischt Nationalekippe vun der Welt klasséiert, an dat fir zwéi Méint op der 98. Plaz.

Zanter 2010 ass de Luc Holtz Haapttrainer vun der lëtzebuergescher Foussballnationalekipp. Ënner senger Leedung huet d'Ekipp weesentlech am meeschte Succès. D'Nationalekipp huet deemno géint d'Slowakei, Griicheland, Albanien, Ungarn, Nordirland asw. gewonnen, an huet mat en ettlechen zolidden Ekippen, ënner anerem mat Italien, Frankräich oder mam Senegal gläichgespillt.

Den éischte Match 
Den 29. Oktober 1911 stoung fir d'éischt Kéier eng lëtzebuergesch Selektioun an engem offizielle Lännermatch um Terrain. De Frëndschaftsmatch géint Frankräich goung mat 1:4 an der Stad verluer. Déi éischt lëtzebuergesch Nationalekipp huet haaptsächlech aus Foussballspiller vun de Stater Veräiner Spora Lëtzebuerg, vun der Union Lëtzebuerg a vum Racing Lëtzebuerg bestanen: Alphonse Weicker, Jemmy Becker, Zénon Bernard, François Langers, Joseph Faber, Albert Elter, Emile Kuborn, Joseph Michaux, Henri Schwartz, Michel Ungeheuer a Victor Kauth. Den 8. Februar 1914 huet Lëtzebuerg sech revanchéiert, de Match ass 5-4 ausgaangen.

Olympesch Spiller 
Oplëschtung vun alle Lëtzebuerger Participatioune bei olympesche Spiller:
 Olympesch Summerspiller 1920, ausgescheet an der Aachtelsfinall géint Holland (0-3)
 Olympesch Summerspiller 1924, ausgescheet an der Aachtelsfinall géint Italien (0-2)
 Olympesch Summerspiller 1928, ausgescheet an der Aachtelsfinall géint d'Belsch (3-5) (Goler vum Willy Schütz, Jean-Pierre Weisgerber a Robert Theissen)
 Olympesch Summerspiller 1936, ausgescheet an der Aachtelsfinall géint Däitschland (0-9)
 Olympesch Summerspiller 1948, ausgescheet an der Véierelsfinall géint Jugoslawien (1-6) (Gol vum Fernand Schammel), an der Aachtelsfinall huet Lëtzebuerg den Afghanistan 6-0 geschloen (Goler vum Fernand Schammel, Jules Gales, Nicolas Kettel a Marcel Paulus)
 Olympesch Summerspiller 1952, ausgescheet an der Aachtelsfinall géint Brasilien (1-2) (Gol vum Jules Gales), an der Virronn huet Lëtzebuerg Groussbritannien 5-3 geschloen (Goler vum Jules Gales, Léon Letsch a Jos Roller)

Kader

Den aktuelle Kader 

17 vun 23 Nationalekippespiller spillen an auslännesche Clibb, an hirer 14 sinn a Profi-A-Kaderen (Stand: September 2019).

 Notten:
fettgedréckt: Kapitän
kursiv: Ersatzspiller
duerchgestrach Kursivschrëft: blesséierten oder ausgescheete Spiller

Kandidaten 
D'Lëscht vu Spiller, déi ni am Kader vun der Lëtzebuerger Foussballnationalekipp waren, awer als potenziell zukünfteg Nationalspiller gëllen (Stand : September 2019).

De beschten FLF-Spiller 
2004 huet d'Fédération luxembourgeoise de football de beschte Spiller vun de leschte 50 Joer ausgewielt. De "Gëlle Spiller" ([Luxembourg's] Golden Player) gëtt de Mëttelfeldspiller Louis Pilot (1940–2016), dee vun 1959 bis 1971 am Kader vun der Foussballnationalekipp war, a siwe Goler geschoss huet. De Pilot war och bekannt als Member vu verschiddene belsche Clibb, ënner anerem vum Lécker Standart; seng Participatioun bei dësem Club war ganz erfollegräich.

Management

Traineren 

 1908–1920: ?... (onbekannt oder ouni Traineren)
 1920: Den technesche Comité (Olympesch Spiller)
 1920–1924: ?...
 1924:  Batty Schröder (Olympesch Spiller)
 1924–1928: ?...
 1928:  Gustave Jacquemart (Olympesch Spiller)
 1928–1932: ?...
 1933–1948:  Paul Feierstein
 1948–1949:  Albert Reuter, Jean-Pierre Hoscheid a Jules Müller
 1949–1953:  Adolf Patek
 1953–1955:  Béla Volentik
 1955:  Edouard Havlicek
 1955–1959:  Nándor Lengyel
 1959–1960:  Pierre Sinibaldi
 1960–1969:  Robert Heinz
 1969–1972:  Ernst Melchior
 1972–1977:  Gilbert Legrand
 1978:  Arthur Schoos
 1978–1984:  Louis Pilot
 1984:  Jef Vliers
 1985:  Joseph Kirchens
 1985–2001:  Paul Philipp
 2001–2004:  Allan Simonsen
 2004–2010:  Guy Hellers
 zanter 2010:  Luc Holtz

Aktuellt Personal 
(Stand: September 2023)
 Trainer (entraîneur national): Luc Holtz
 Assistenttrainer (entraîneur adjoint): Mario Mutsch
 Trainer vun de Golkippen (entraîneur des gardiens de but): Rui Forte
 Physikaleschen Trainer: Claude Origer
 Medezinner: Yannik Zenner
 Physiotherapeut: Yannik Zenner
 Delegéiert vun der Ekipp: Chahbi Bouchaïb, Léon Huss

Matcher 
An hirer Geschicht huet Lëtzebuerg 442 FIFA-Matcher gespillt, hirer 52 ware Victoirematcher, 56 ware Gläichspiller an 335 waren Néierlagen (Stand: Oktober 2023).

D'Resultater no Joerzéngten:

Victoiren 
Wéi uewe mentionéiert gëtt, huet d'lëtzebuergesch Foussballnationalekipp 36 Matcher gewonnen, hirer 16 bei offizielle Spiller an een an den Olympesche Spiller (Stand: Juni 2019). 16 Victoiren (~ 44%) waren ënner dem Trainer Luc Holtz.

Notten:
WMQ: Weltmeeschterschaftsqualifikatioun 
EMQ: Europameeschterschaftsqualifikatioun
NL: UEFA Nations League
MHC: Marah Halim Cup
Oly: Olympia
FrS: Frëndschaftsspill

Spiller no der Zuel vu Matcher (Top-10) 
(Stand : Juni 2019)

Notten:
fettgedréckt: nach en Nationaleqippespiller

Spiller no der Zuel vu Goler (Top-10) 
(Stand : 25. September 2022)

Notten: 
fettgedréckt: nach en Nationaleqippespiller

Galerie

Zukünfteg Matcher 

(Stand : bis zum Enn 2019)

Kuckt och

Um Spaweck 

 Offiziell Websäit vun der FLF
 Resultater op der RSSSF-Säit
 Resultater op enger Fansäit

Lëtzebuerg
Nationalekipp Hären
Nationalekipp
Lëtzebuergesch Sportler vum Joer